சரத்சந்திரன் ”அது உண்மைதான்…” என்று தீவிரமாக சொல்லி முன்றாமுலகநாடுகளில் கிபி பதினாறாம் நூற்றாண்டுவாக்கில் எப்படி சட்டை அறிமுகமாயிற்று என்றும் அதற்கு பக்தி இலக்கியத்தில் உள்ள இடமென்ன என்பதைப்பற்றியும் சட்டைகள் புழக்கத்துக்கு வந்த ஆரம்ப நாட்களில் ஒருநாள்விட்டு ஒருநாள் மட்டும் சட்டைப்பை இருக்கும் சட்டைகள் புழக்கத்திலிருந்ததாகத் தெரிகிறது என்றும் விளக்கியபோது மேலும் ஏதேனும் சொல்லப்போய் அவரைச் சீண்டுவது உசிதமல்ல என்று அவை கண்டுகொண்டது.